મુસ્લિમ આક્રમણકારી દક્ષિણના મેલુકોટથી ભગવાન શ્રીકૃષ્ણની પ્રતિમાઓ લૂંટી દિલ્હી લઈ ગયા ત્યારે શ્રી રામાનુજાચાર્યે સેંકડો લોકો સાથે દિલ્હી કૂચ કરી ભગવાન શ્રીકૃષ્ણની પ્રતિમા પાછી મેળવી હતી. આ એક અશક્ય લાગતું કાર્ય હતું, જે તેઓએ પાર પાડ્યું હતું. મુસ્લિમ રાજ પરિવારની એક કન્યા શ્રીકૃષ્ણ પ્રત્યેના ભક્તિભાવને વશ શ્રી રામાનુજાચાર્ય પાછળ-પાછળ મેલુકોટ પહોંચી ત્યારે શ્રી રામાનુજાચાર્યે તેને સન્માનપૂર્વક મંદિરમાં પૂજા કાર્યોમાં સ્થાન આપ્યું હતું.